Радња серије и њени ликови делимично су инспирисани историјским догађајима Европе. Енглески Ратови ружа између племићких кућа Ланкастер и Јорк осликани су у сукобу кућа Ланистер и Старк. Већи део Вестероса, његови замкови и витешки турнири подсећају на средњи век западне Европе док краљица "Серсеј Ланистер" показује особине Изабеле од Француске, жене Едварда II. Такође уочљиве су и паралеле између Хадријановог зида и Мартиновог зида, легенде о Атлантиди и древне Валирије, као и Монголских хорди и Дотраки народа. Сама популарност серије сматра се последицом Мартиновог умећа да споји ове елементе у целину тако да они подсећају на веродостојне догађаје из алтернативне историје.